Document ID: /fineweb-2-swissfilter-quality_10-filterrobots/filtered/02819.jsonl.gz/205

Odlazak u mirovinu trebalo bi planirati, a uvjet za to je poznavanje sustava socijalnih osiguranja u Švicarskoj, tzv. trostupnog sustava osiguranja.
U redovitu AHV mirovinu muškarac odlazi sa 65 godina, a žena sa 64 godine starosti. Najniža puna AHV mirovina od 2013. iznosi 1.170,00 CHF, najviša 2.340,00 CHF za 44 godine radnog staža, ovisno o visini plaća. Zajednička AHV mirovina bračnog para može iznositi najviše 3.510,00 CHF. U mirovinu se može ići jednu ili dvije godine ranije, ali se mirovina tada umanjuje po godini za 6,8 % i to doživotno. Ako netko nije uplaćivao AHV doprinose 44 godine, nema pravo na punu mirovinu. Ona se tada umanjuje 2,3 % za svaku godinu za koju nisu uplaćeni doprinosi. Oni koji imaju IV mirovine, trebaju četiri mjeseca prije 65 rođendana podnijeti zahtjev za AHV mirovinu. Iznos će biti isti ako su dobili pune IV mirovine (70 % invalidnosti i više) i ako su uredno plaćali AHV/IV/EU doprinose. Kod onih koji nisu imali pune IV mirovine, ona će biti ponovno obračunata i u pravilu veća od djelomične IV mirovine.
U redovitu starosnu mirovinu muškarci odlaze sa 65 godina, žene sa 64 godine. Ako je predviđeno pravilnikom mirovinske blagajne, u mirovinu se može ići i ranije, najranije sa 58 godina starosti. Osim mjesečne mirovine, mirovinske blagajne mogu izvršiti isplatu u obliku jednokratne isplate ušteđene gotovine ako je to predviđeno pravilnikom. Najmanji mogući iznos isplate predviđen zakonom je 25 % u gotovini, a ostalo u obliku mirovine.
Isplata u gotovini je moguća i prije ispunjavanja uvjeta za odlazak u mirovinu kod definitivnog napuštanja Švicarske u države koje nisu članice EU-a, EFTE, za otvaranje samostalne tvrtke ili ako cjelokupni uplaćeni iznos kod blagajne nije veći od jedne godišnje uplate. Svi oni su dobivali pune IV mirovine od mirovinske blagajne (od 70 % invalidnosti), ne mogu birati između mirovine ili gotovine. Oni dobivaju starosne mirovine navršavanjem 65 godina starosti, koje u pravilu isto iznose, s eventualnim odstupanjima na više ili manje. Oni koji nisu imali pune IV mirovine mirovinske blagajne, mogu dio koji je na “Freizügigkeitskonto” podići u gotovini, inače se informirati kod mirovinske blagajne, ako je jedan dio tamo.
Mirovine iz prvog i drugog stupa skupa bi trebale pokrivati 60 % prihoda koje imamo dok radimo. Budući da to često nije slučaj, trebalo bi na vrijeme razmišljati i o štednji putem 3. stupa.